Source: https://www.riigiteataja.ee/akt/415032014011
Timestamp: 2019-04-20 14:48:50+00:00

Document:
Alajõe valla põhimäärus – Riigi Teataja
Alajõe valla põhimäärus - sisukord
§ 7 Vallavolikogu üldsätted
§ 11 Volikogu komisjonid
§ 12 Volikogu alatised komisjonid
§ 13 Volikogu fraktsioon
§ 14 Volikogu kokkukutsumine
§ 15 Volikogu istungi ettevalmistamine
§ 16 Volikogu töökord
§ 17 Istungi avamine, päevakorra kinnitamine ja avalduse ning ettepanekute ärakuulamine
§ 19 Küsimuse arutamine istungil
§ 20 Arupärimine
§ 21 Volikogu liikme enesetaandamine
§ 22 Vallavalitsuse üldsätted
§ 24 Vallavanema kohustused ja õigused
§ 25 Vallavanema asendamine ja vabastamine
§ 28 Lisaks seaduses sätestatud pädevusele, valitsus:
§ 29 Valitsuse töö korraldamine
§ 30 Valitsuse istung
§ 31 Valitsuse istungi protokoll
§ 32 Valitsuse komisjonid
§ 33 Valla ametiasutuste moodustamine
§ 34 Valla ametiasutuse hallatavate asutuste moodustamine
§ 35 Külavanem
6 ARENGUKAVA, EELARVESTRATEEGIA JA VALLAEELARVE
§ 36 Arengukava üldised põhimõtted
§ 37 Eelarvestrateegia üldised põhimõtted
§ 38 Arengukava ja eelarvestrateegia koostamise korraldamine
§ 39 Vallaeelarve koostamise ja menetlemise üldpõhimõtted
§ 40 Vallaeelarve ülesehitus ja liigendus
§ 41 Eelarve muutmine
§ 42 Finantsjuhtimise põhimõtted
§ 43 Valla õigusaktid
§ 44 Valla õigusaktide algatamine
§ 45 Valla õigusaktide vastuvõtmine, avalikustamine ja jõustumine
§ 46 Põhimääruse vastuvõtmine ja muutmine
§ 48 Põhimääruse jõustumine
RT IV, 15.03.2014, 11
Alajõe valla põhimääruses sätestatakse Alajõe valla (edaspidi valla) omavalitsusorganite, nende komisjonide ja fraktsioonide moodustamise kord, õigused, kohustused, pädevus ja töökord; volikogu esimehe, aseesimehe (või aseesimeeste) ja vallavanema valimise kord; valla ametiasutuste moodustamise kord; valla eelarve koostamise, vastuvõtmise, muutmise ja selle täitmise aruande läbivaatamise ning kinnitamise ja avalikustamise kord; valla sümbolid ja nende kasutamise kord, valla õigusaktide vastuvõtmise, avalikustamise ja jõustumise kord.
(2) Alajõe valla piir looduses kooskõlastatakse naaberomavalitsusüksustega seaduses sätestatud korras ja tähistatakse valla territooriumile suubuvatel teedel.
(4) Valla haldusterritooriumil on järgmised külad: Alajõe, Karjamaa, Katase, Remniku, Smolnitsa, Uusküla ja Vasknarva.
(1) Valla halduskeskus asub Alajõe külas Valla tänav 8, välja arvatud sotsiaalüksus, mis asub Alajõe külas Jõe tn 25.
(3) Valla halduskeskuse asukoha muutmiseks on vajalik esitada selle algatajate poolt kirjalik ettepanek, millele lisatakse asukoha muutmise põhjendus ja kulutuste eelarve, ära näidates tulu, mille arvelt kulu kaetakse. Kirjaliku ettepaneku või lisade puudumisel või puuduste korral neis halduskeskuse muutmise ettepanekut volikogu istungil hääletamisele ei panda.
(1) Vallaelanik käesoleva määruse mõistes on isik, kes oma elukoha rahvastikuregistris on registreerinud Alajõe vallas.
2. osa VALLA SÜMBOLID
(2) Alajõe valla vapil kujutatakse sinise võrguga kaetud kuldset kilpi, mille alumisel poolel on sinine laineline väli, millel hõbedane kala. Vapikujundid ja -värvid viitavad valla nimele, Peipsi järvele ja Alajõele ning vallarahva jaoks tähtsale kala võrgupüügile. Vapikujundus osutab ka Alajõe valla seosele Narva piirkonnaga.
(3) Alajõe valla lipuks on ruudukujuline vapilipp. Sinise võrguga kaetud kuldse ruudukujulise vapilipu alumisel poolel on sinine laineline palk, milles hõbedane kala. Kandelipu suurus on 105x105 cm.
(1) Alajõe valla vappi kasutatakse valla vapipitsatil, samuti valla ametlikel trükistel ja suveniiridel. Alajõe valla vapi kasutamine kujunduselemendina, reklaamidel, toodetel jne on lubatud ainult vallavalitsusega kooskõlastatult.
(2) Alajõe valla lipp asetseb alaliselt Alajõe halduskeskuses. Teda kasutatakse valla kohaliku omavalitsuse sümbolina riiklike pühade ja tähtpäevade tähistamisel, valla kohaliku omavalitsuse asutuste pidulikel ja tähtsündmustel, vallakodanike austamisel ja muudel vallavalitsusega kooskõlastatud juhtudel.
1) alaliselt valla halduskeskuse hoonel;
2) pidulikel üritustel.
(4) Valla lipp heisatakse hoone peasissekäigu juurde või mujale selleks sobivasse kohta, kas lipuvardaga vastavasse hoidjasse või lipumasti. Valla lipu heiskamisel lähtutakse Eesti lipu seaduses sätestatud nõuetest lipu heiskamisele.
(6) Valla lipu valmistamine toimub ainult vallavalitsuse loal. Kasutamiskõlbmatuks muutunud lipp kuulub hävitamisele. Lipu valmistamise ja hävitamise korraldab vallavalitsus.
§ 7. Vallavolikogu üldsätted
(1) Alajõe Vallavolikogu (edaspidi volikogu) juhindub oma tegevuses käesolevast põhimäärusest, kohaliku omavalitsuse korralduse seadusest ja teistest seadustest ning normatiivaktidest.
(2) Volikogu töötab täiskoguna. Volikogu tööorganid on alatised ja ajutised komisjonid ning fraktsioonid.
1) valmistab ette hääletamissedelid;
2) viib läbi salajase hääletamise;
3) koostab protokolli hääletamistulemuste kohta. Protokollile kirjutavad alla kõik hääletamiskomisjoni liikmed. Hääletamiskomisjoni protokolle säilitatakse vallavalitsuse arhiivis.
(2) Aseesimehe kohale asutakse kandidaate üles seadma pärast volikogu esimehe valimist.
(3) Volikogu aseesimees valitakse volikogu liikmete seast salajase hääletamise teel volikogu koosseisu häälteenamusega. Igal volikogu liikmel on valimisel üks hääl.
(4) Volikogu aseesimehe valimine toimub käesoleva põhimääruse § 8 lõigetes 2-7 määratud korras.
4) korraldab volikogu määruste ja otsuste täitmise kontrollimist;
6) jälgib volikogule esitatud arupärimistele ja avaldustele vastamist.
(2) Volikogu esimees esindab Alajõe valda:
3) suhetes teiste omavalitsusüksuste ja nende liitudega;
4) avalikel üritustel;
5) muudel juhtudel, arvestades teise osapoole esindatust.
(3) Volikogu aseesimees asendab volikogu esimeest tema äraolekul või volituste peatumisel.
§ 11. Volikogu komisjonid
(2) Ühekordsete ülesannete täitmiseks võib volikogu moodustada ajutisi komisjone. Volikogu õigusaktis, millega moodustatakse ajutine komisjon, sätestatakse selle koosseis, volituste ulatus ja kestus.
(3) Komisjonidele suunab materjale läbivaatamiseks volikogu esimees.
(4) Komisjonide otsustused on Alajõe valla õigusaktide vastuvõtmisel soovitusliku iseloomuga.
(5) Komisjonid annavad aru tehtud tööst üks kord aastas volikogu istungil.
(6) Komisjoni esimees ning aseesimees valitakse volikogu liikmete hulgast salajasel hääletamisel. Esmalt toimub komisjoni esimehe valimine. Komisjoni aseesimehe valimine toimub pärast komisjoni esimehe valimist.
(7) Komisjoni esimehe ning aseesimehe valimine toimub käesoleva põhimääruse § 8 lõigetes 2-7 määratud korras.
(8) Komisjoni koosseis kinnitatakse nimekirjana komisjoni esimehe ettepanekul volikogu poolthäälte enamusega avalikul hääletamisel. Komisjoni koosseis koos komisjoni esimehe ja aseesimehega peab olema vähemalt kolmeliikmeline.
(9) Revisjonikomisjoni liikmed valitakse volikogu liikmete hulgast
(10) Komisjoni koosseisust väljaarvamise otsustamine toimub volikogu komisjoni esimehe ettepanekul või komisjoni liikme avalduse alusel. Komisjoni liikme volitused lõpevad volikogu vastava otsuse teatavakstegemisest.
(11) Volikogu esimees suunab komisjoni läbivaatamisele:
(12) Komisjonil on õigus:
(13) Komisjon on kohustatud tema menetlusse suunatud volikogu õigusakti eelnõu läbi vaatama hiljemalt kolme nädala jooksul. Avaldused ja märgukirjad vaadatakse läbi seaduses sätestatud tähtajal, muud dokumendid vaadatakse läbi volikogu esimehe määratud tähtajal.
(14) Õigusakti eelnõu esitamisel mitmesse komisjoni määrab volikogu esimees juhtiva komisjoni, kellele teised asja arutavad komisjonid esitavad oma ettepanekud.
(15) Avalduste, märgukirjade ja muude dokumentide kohta annab komisjon oma seisukoha ning esitab selle kirjalikult volikogu esimehele. Komisjonile adresseeritud avaldusele või märgukirjale vastab komisjon ning vastusele kirjutab alla komisjoni esimees või aseesimees.
(16) Volikogu komisjon on tegutsemisvõimetu, kui komisjon ei ole kahel korral järjest täitnud tähtaegselt talle antud ülesannet või ei ole pidanud otsustusvõimelisi koosolekuid kahe järjestikuse töökuu jooksul. Komisjoni tegutsemisvõimetuse korral teeb volikogu esimees volikogule ettepaneku valida komisjonile uus esimees, kelle ettepanekul kinnitatakse komisjoni uus koosseis.
§ 12. Volikogu alatised komisjonid
1) kontrollib vallavalitsuse ja vallavalitsuse allasutuste töö vastavust volikogu ning vallavalitsuse õigusaktidele; viib läbi kontrollimisi, kaasates kooskõlastatult vallavalitsusega ametnikke, koosseisuväliseid eksperte ja asjatundjaid;
2) viib kontrollimised läbi volikogu esimehe poolt kinnitatud kirjaliku kontrolliülesande alusel.
(2) Revisjonikomisjoni esimees nimetab kontrolli teostavad isikud, kellel on kontrolli käigus õigus:
3) saada kontrollitava asutuse juhilt ja teistelt isikutelt suulisi ja kirjalikke seletusi. Revisjonikomisjoni liige ei tohi häirida kontrollitava ametiasutuse või ametiasutuse hallatava asutuse igapäevast tööd, ta peab järgima kehtestatud töökorralduse reegleid ja teisi kontrollitava ametiasutuse või asutuse töökorraldust reguleerivaid õigusakte;
4) vormistab kontrollimise tulemused aktiga. Oluliste seaduserikkumiste ilmnemisel võib kontrollija esitada ülesande andjale vaheakti, mida ei avalikusta enne revisjonikomisjoni vastava akti vormistamist;
5) saadab vormistatud revisjoni akti vallavalitsusele, kes võtab revisjoniakti suhtes seisukoha ja esitab selle kümne päeva jooksul revisjonikomisjonile. Revisjonikomisjon esitab eelnimetatud dokumendid volikogule otsuse tegemiseks kontrolli tulemuste realiseerimise kohta, lisades nendele dokumentidele otsuse tegemiseks vajaliku volikogu õigusakti eelnõu;
6) vaatab enne majandusaasta aruande kinnitamist volikogus läbi volikogule esitatud majandusaasta aruande ja koostab selle kohta kirjaliku aruande, mis esitatakse volikogule. Aruandes avaldab revisjonikomisjon, kas ta toetab vallavalitsuse koostatud majandusaasta aruande kinnitamist. Lisaks annab revisjonikomisjon aruandes ülevaate oma tegevuse kohta.
(3) Ehitus- ja keskkonnakomisjon:
1) tegeleb valla elamu- ja kommunaalmajanduse-, heakorra-, haljastuse-, ühistranspordi-, valla teede- ning keskkonna küsimustega;
2) vaatab läbi ja annab hinnanguid valla planeeringutele;
3) tegeleb valla maaelu ja maaelanike elukvaliteedi parandamist puudutavate küsimustega;
4) tegeleb valla arengu seisukohalt lahendamist vajavate vallaelu probleemidega.
(4) Eelarve- ja majanduskomisjon:
1) tegeleb valla eelarve- ja maksude küsimustega;
2) koostab eelarve ettevalmistamise töögraafiku;
3) vaatab läbi eelarve projekti kohta esitatud muudatused ja ettepanekud, viib need parandused sisse ja esitab volikogule.
(5) Sotsiaal- ja kultuurikomisjon:
1) tegeleb valla sotsiaalvaldkonna, haridus- ja noorsootöö, turismi, kultuuri-, spordi- ja tervisespordi küsimustega;
2) teeb järelepärimisi vallas tegutsevatele sotsiaalasutustele, noortekeskusele ja noorsootöö korraldajatele ning annab volikogule hinnanguid nende töö kohta.
(6) Lisaks käesoleva paragrahvis nimetatud alatistele komisjonidele võib volikogu oma koosseisu volituste ajaks moodustada teisi alatisi komisjone, mille volituste ulatus sätestatakse komisjoni moodustamise otsuses.
(7) Volikogu alatine komisjon:
4) annab arvamusi talle läbivaatamiseks saadetud Alajõe valla õigusaktide eelnõude kohta;
(8) Alatise ja ka ajutise komisjoni tööd juhib komisjoni esimees, kes:
(10) Komisjoni töö vormiks on koosolek, mis toimub vähemalt vastavalt vajadusele. Koosolek toimub üldjuhul tööajal valla halduskeskuses. Komisjoni erakorralise koosoleku kutsub kokku komisjoni esimees või tema äraolekul aseesimees omal algatusel või 1/3 komisjoni liikmete kirjalikul nõudel.
(11) Komisjoni koosolek on otsustusvõimeline, kui koosolekust võtab osa vähemalt pool komisjoni koosseisust, sealhulgas esimees või aseesimees. Otsustused võetakse vastu kohalolevate komisjoniliikmete poolthäälte enamusega.
(13) Komisjoni koosolekud protokollitakse ning protokollile kirjutavad alla komisjoni esimees ja protokollija. Vallavolikogu otsuse alusel võib komisjoni koosoleku protokollijale määrata tasu. Protokoll peab vastama vormistamise ja rekvisiitide paigutuse osas Vabariigi Valitsuse 26. veebruari 2001 määruses nr 80 “Asjaajamiskorra ühtsed alused” protokolli kohta sätestatule.
(14) Komisjoni koosolekute protokollimise tagab komisjoni esimees. Koosoleku protokollid peavad olema kättesaadavad Alajõe valla infosüsteemi avalikus liideses hiljemalt komisjoni koosolekule järgneva viie tööpäeva jooksul. Üldkättesaadavaks ei tehta protokollis sisalduvaid andmeid, mille väljastamine on seadusega keelatud või mõeldud valla ametiasutuse siseseks kasutamiseks. Koosoleku protokollid säilitatakse vallavalitsuse arhiivis.
§ 13. Volikogu fraktsioon
3) võtta volikogu istungil vaheaeg enne eelnõu lõplikule hääletamisele panemist;
4) esitada volikogu istungil arupärimisi vallavanemale ja vallavalitsuse liikmetele.
2) kui fraktsiooni liikmete arv langeb alla 3 liikme;
§ 14. Volikogu kokkukutsumine
(1) Volikogu korralised istungid toimuvad igakuiselt augustist juunini, üldjuhul kuu teisel neljapäeval, algusega kell 13.00 või istungi kutses näidatud ajal, asukohas ja ruumides. Juulikuul korralisi istungeid ei toimu.
(2) Volikogu istungi kokkukutsumine toimub seaduses sätestatud korras. Kutse volikogu istungile saadetakse volikogu liikmetele e-postiga (selle puudumisel kirja teel läbi postiasutuse). Kutse volikogu istungile avalikustatakse valla veebilehel.
(3) Erakorralise istungi kutsub volikogu esimees või aseesimees kokku volikogu komisjoni või fraktsiooni, vallavalitsuse või vähemalt kolmandiku volikogu koosseisu kirjalikul ettepanekul.
§ 15. Volikogu istungi ettevalmistamine
(1) Volikogu istungi ettevalmistamist korraldab volikogu esimees.
(2) Volikogu esimees lähtub päevakorra koostamisel esitatud ettepanekutest ja tõstatatud küsimustest ning eelmisel volikogu istungil arutamata jäänud eelnõudest.
(3) Eelnõu päevakorda võtmiseks esitatakse see vallavolikogu esimehele elektrooniliselt või kirjalikult hiljemalt üks nädal enne volikogu istungi toimumist.
(4) Eelnõu peab vastama ülesehituselt Vabariigi Valitsuse 22. detsembri 2011 määrusele nr 180 „Hea õigusloome ja normitehnika eeskiri” ning läbinud kõik seaduses või käesolevas põhimääruses sätestatud kooskõlastused. Juhul, kui eelnõu ei esitata vallavalitsuse poolt, edastab volikogu esimees eelnõu viivitamatult vallavalitsusele seisukoha võtmiseks.
(5) Ettepaneku küsimuse võtmiseks volikogu päevakorda võivad teha volikogu liikmed, komisjonid, fraktsioonid, vallavalitsus ja vallavanem ning vallaelanikud seaduses sätestatud korras, esitades eestseisusele ettevalmistatud eelnõu.
(6) Volikogu liikme poolt päevakorda esitatud küsimuse valmistab ette küsimuse tõstatanud volikogu liige.
§ 16. Volikogu töökord
(1) Volikogu istungit juhatab volikogu esimees või tema äraolekul asendaja. Volikogu esimehe äraolekul juhatab volikogu istungit aseesimees. Kui volikogu esimees ei saa istungit juhatada enesetaanduse või mõne muu põhjuse tõttu, määrab ta asendaja suuliselt, mis kantakse istungi protokolli.
(3) Volikogu istungist võtavad sõnaõigusega osa vallavanem, valitsuse liikmed, vallasekretär ja teised volikogu poolt istungile kutsutud isikud. Istungi käigu protokollimise korraldab vallakantselei.
(4) Raadio- ja teleülekandeid ning foto-, video- ja fonosalvestusi avalikust istungist võib teha nii, et see ei segaks volikogu istungi läbiviimist või volikogu liikmete tööd, saades selleks eelnevalt nõusoleku istungi juhatajalt. Juhul kui meedia esindajate tegevus häirib volikogu liikmete tööd, võib istungi juhataja paluda häirijad saalist lahkuda.
§ 17. Istungi avamine, päevakorra kinnitamine ja avalduse ning ettepanekute ärakuulamine
(1) Volikogu istungi avab istungi juhataja. Seejärel teatab juhataja puuduvad saadikud ning tutvustab istungile kutsutud külalisi.
(3) Ettepanekud päevakorra muutmise kohta esitatakse kirjalikult istungi juhatajale või suuliselt istungil viibides. Juhataja loeb kirjalikult esitatud ettepaneku(d) ette ning lahendab ettepaneku(d) ükshaaval.
(1) Volikogu istungid protokollitakse. Protokollid vormistatakse istungile järgneva viie tööpäeva jooksul vallakantselei poolt. Vallavolikogu otsuse alusel võib määrata volikogu istungi protokollijale volikogu dokumentide vormistamise eest tasu.
(2) Volikogu istungi protokollile kirjutab alla istungi juhataja.
(3) Protokoll peab vastama vormistamise ja rekvisiitide paigutuse osas Vabariigi Valitsuse 26. veebruari 2001 määruses nr 80 “Asjaajamiskorra ühtsed alused” protokolli kohta sätestatule.
(6) Vallakantselei tagab istungi protokollide säilivuse ja kättesaadavuse. Üldkättesaadavaks ei tehta protokollides sisalduvaid andmeid, mille väljastamine on seadusega piiratud või mõeldud valla ametiasutuste siseseks kasutamiseks. Protokollid säilitatakse vallavalitsuse arhiivis.
§ 19. Küsimuse arutamine istungil
2) Alajõe valla põhimääruse muutmist, kui muudatus ei tulene seadusest;
(3) Esimesel lugemisel ei saa õigusakti vastu võtta alternatiiveelnõu(de) olemasolul. Sel juhul pannakse pärast läbirääkimisi eelnõud hääletamisele ja enim hääli saanud eelnõu võetakse teisel lugemisel aluseks. Juhul, kui pärast eelnõu teist või kolmandat lugemist ei esitata selle kohta täiendus- ja parandusettepanekuid, võib volikogu eelnõu samal istungil vastu võtta.
(5) Eelnõu järgmisel lugemisel peab eelnõu esitaja esitama vajadusel parandatud või täiendatud teksti.
3) sõnavõtt – küsimuse või probleemi kohta omapoolsete ettepanekute ja kommentaaride esitamine, kuni 5 minutit
4) repliik – küsimuse või probleemi kohta omapoolse märkuse, õiendi (valed faktid jm.) või ettepaneku esitamine, kuni 2 minutit;
(9) Pärast ettekannet või kaasettekannet võivad vallavolikogu liikmed ja vallavalitsuse liikmed ettekandjale või kaasettekandjale esitada küsimusi, kusjuures ühele volikogu liikmele üle kahe korra küsimuste esitamiseks ja repliigiks sõna ei anta. Ettekandja võib vajaduse korral vastamise delegeerida mõnele teisele volikogu liikmele, komisjoni liikmele või vallavalitsuse liikmele.
(11) Istungi juhataja taandab asjasse mittepuutuvad küsimused ning lõpetab sõnavõtu, kui see ei puuduta arutatavat päevakorraküsimust või ületab kehtestatud ajalimiidi.
(12) Volikogu võib küsimuse arutamise katkestada arutelu igas staadiumis. Protokolli kantakse sel juhul otsus arutelu jätkamise aja kohta.
1) sisulised muudatusettepanekud;
2) protseduuriküsimusi käsitlevad ettepanekud;
3) sisulised muudatusettepanekud;
4) redaktsioonilised ettepanekud;
5) eelnõu tervikuna.
(21) Iga volikogu liige võib taotleda nimelist hääletamist. Volikogu viib läbi nimelise hääletamise, kui vähemalt üks volikogu liige soovib seda. Nimelise hääletamise korral kantakse istungi protokolli iga volikogu liikme hääl.
(23) Volikogu otsustused fikseerib istungi juhataja haamrilöögiga.
(26) Kui päevakorras märgitud istungi lõppemise kellaajaks ei ole istungi päevakord ammendatud, paneb istungi juhataja hääletamisele istungi pikendamise arutusel oleva päevakorrapunkti ammendumiseni või istungi pikendamise päevakorra ammendumiseni või istungi kohese lõpetamise.
(27) Kui volikogu otsustab istungi lõpetada enne päevakorra ammendumist, lülitatakse arutamata jäänud päevakorrapunktid järgmise istungi päevakorda.
§ 20. Arupärimine
(3) Kirjalik vastus arupärimisele tuleb saata 10 tööpäeva jooksul, arvates arupärimise esitamisest volikogu istungil, vallakantseleile, kes selle edastab arupärimise esitajale.
§ 21. Volikogu liikme enesetaandamine
(2) Ettepaneku enesetaandamiseks võib volikogu liikmele teha ka volikogu või volikogu liige.
(3) Enesetaandamisest teatab volikogu liige enne nimetatud päevakorrapunkti arutamist. Selles punktis ta sõna ei võta ja hääletamises ei osale. Küsimuste arutamiseks ja otsustamiseks vajalik kvoorum on selle volikogu liikme võrra väiksem.
§ 22. Vallavalitsuse üldsätted
(1) Vallavalitsus (edaspidi valitsus) on volikogu poolt moodustatud kollegiaalne täitevorgan, mis viib praktilise tegevusega ellu õigusaktides Alajõe vallale kui omavalitsusüksusele pandud ning volikogu määrustes ja otsustes seatud ülesandeid.
(2) Alajõe Vallavalitsus (edaspidi vallavalitsus või vallakantselei) on valla ametiasutus, mille põhiülesandeks on valitsuse töö funktsioneerimise kindlustamine ja valitsuse asjaajamise korraldamine.
(1) Vallavanemaks võib volikogu valida vähemalt 21-aastase kõrgharidusega teovõimelise Eesti Vabariigi kodaniku, kes oma töökogemuste, keeleoskuse ja tervisliku seisundi poolest on suuteline täitma vallavanema ametikohustusi ning kellel on volikogu usaldus.
(2) Vallavanema valimine viiakse läbi enne kahe kuu möödumist volikogu uue koosseisu esimese istungi kokkutulemise päevast arvates. Vallavanema leidmiseks võib volikogu otsusega välja kuulutada avaliku konkursi. Avaliku konkursi läbiviimise korra ja tingimused kinnitab igakordselt volikogu.
(5) Vallavanema valimine toimub käesoleva põhimääruse § 8 lg 2-7 sätestatud korras.
§ 24. Vallavanema kohustused ja õigused
2) esindab Alajõe valda ja valitsust vastavalt seaduse, käesoleva põhimäärusega ning volikogu poolt antud pädevusele. Vallavanem võib volitada teisi isikuid esindama valda temale antud pädevuse piires;
§ 25. Vallavanema asendamine ja vabastamine
(1) Vallavanema äraolekul asendab vallavanemat üldjuhul volikogu nimetatud valitsuse liige või vanim kohal olev valitsuse liige. Vallavanemat ei saa asendada vallasekretär.
(2) Vallavanema surma korral valib volikogu oma järgmisel istungil uue vallavanema või määrab ühe vallavalitsuse liikmetest vallavanema asendajaks kuni uue vallavanema valimiseni.
(3) Vallavanema vabastamisel ametist tema enda algatusel kirjaliku avalduse alusel või seoses tema valimisega riigi või kohaliku omavalitsuse teenistuses teisele ametikohale muus ametiasutuses, valib volikogu samal istungil uue vallavanema või määrab ühe valitsuse liikme vallavanema asendajaks kuni uuele valitsusele volituste andmiseni.
(2) Valitsuse liikme volituste lõpetamine vormistatakse volikogu otsusega.
(3) Valitsuse liikme ametist vabastamisel lõpevad tema valitsuse liikme volitused ning talle makstakse hüvitust seaduses sätestatud alustel ja ulatuses.
§ 28. Lisaks seaduses sätestatud pädevusele, valitsus:
(1) Koostab vallaeelarve projekti, korraldab vallaeelarve täitmist ja koostab selle täitmise aruande
(2) Käsutab valla eelarve reservfondi volikogu kehtestatud korras.
(3) Kinnitab ametisse ametiasutuse hallatavate asutuste juhid.
(4) Moodustab ametiasutuse hallatavate asutuse hoolekogud.
(5) Nimetab sihtasutuse, mille ainuasutajaks on Alajõe vald, samuti osaühingu või aktsiaseltsi, mille ainsaks osanikuks või aktsionäriks on Alajõe vald, nõukogu liikmed ning teostab muid asutaja, osaniku või aktsionäri õigusi. Kui osaühingul ei ole nõukogu, nimetab osaühingu juhatuse liikmed.
(6) Valdab, kasutab, käsutab ja kontrollib Alajõe valla vara seaduses sätestatud ja volikogu kehtestatud korras.
§ 29. Valitsuse töö korraldamine
(1) Valitsuse töövorm on istung, mis toimub üldjuhul kolmapäeviti vallamaja ruumides algusega kell 10.00. Vallavanemal on õigus korraldada vajadusel erakorralisi istungeid või planeeritud istung mõjuval põhjusel ära jätta. Erakorralise istungi pidamisest või määratud istungi ärajätmisest informeerib vallavanem valitsuse liikmeid mõistliku aja jooksul.
(3) Valitsuse istungi päevakorra projekti koostab vallasekretär tähtaegselt esitatud ja nõuetele vastavate eelnõude põhjal. Istungi päevakorra projekt edastatakse vallavalitsuse liikmetele ja eelnõu esitajatele dokumendihaldusprogrammis või elektronpostiga hiljemalt istungile eelneva tööpäeva kella 15.00-ks.
(4) Konkreetse päevakorrapunkti arutelu juurde kutsutavaid isikuid informeeritakse istungi toimumisest hiljemalt istungi toimumisele eelneva tööpäeva jooksul. Arutelu juurde kutsutavate isikute kutsumise istungile otsustab eelnõu esitaja ettepanekul vallavanem. Kutsutavate isikute kohaloleku korraldab vallakantselei.
§ 30. Valitsuse istung
(3) Istungi juhataja ettepanekul arutatakse läbi istungi päevakorra projekt, vajadusel jäetakse päevakorrast punkte välja.
(4) Päevakorrapunkti arutamine algab eelnõu esitaja ettekandega. Juhul kui päevakorrapunkti arutelu juurde on kutsutud eelnõu eest vastutav või mõni muu isik, saab ta vajadusel või soovi korral sõna peale ettekannet.
(7) Hääletatakse üksnes kehtestatud korras ettevalmistatud eelnõusid.
(8) Kui valitsuse istungile esitatud materjalide põhjal valitsus otsustust vastu ei võta ning eelnõu vajab täiendavat kontrollimist, tagastab istungi protokollija materjalid eelnõu esitajale.
§ 31. Valitsuse istungi protokoll
(1) Valitsuse istungid protokollitakse. Protokollid vormistatakse istungile järgneva viie tööpäeva jooksul vallakantselei poolt.
(4) Valitsuse protokoll peab kajastama istungi toimumise aega ja kohta, osavõtjate nimesid, arutusel olnud küsimusi, nende kohta esitatud ettepanekuid ja vastuvõetud otsuseid, hääletustulemusi, kui küsimus otsustati hääletamise teel, ning otsustajate või küsimuste algatajate eriarvamusi.
(6) Vallakantselei tagab istungi protokollide säilivuse ja kättesaadavuse. Üldkättesaadavaks ei tehta protokollides sisalduvaid andmeid, mille väljastamine on seadusega piiratud või mõeldud valla ametiasutuste siseseks kasutamiseks. Protokoll säilitatakse vallavalitsuse arhiivis.
§ 32. Valitsuse komisjonid
(4) Komisjon moodustatakse valitsuse korraldusega, kinnitades komisjoni esimehe (vastutaja), komisjoni liikmed, oodatava eesmärgi, volituste ulatuse ning ülesande täitmise tähtaja. Vajaduse korral valitsus kinnitab komisjoni põhimääruse.
(5) Komisjoni töö toimub käesoleva põhimääruse § 12 lõigete 8-14 kohaselt.
§ 33. Valla ametiasutuste moodustamine
(2) Valla ametiasutuseks on vallavalitsus (vallakantselei). Ametiasust juhib vallavanem. Ametiasutuse ülesanded ja pädevus sätestatakse ametiasutuse põhimäärustes ja teistes valla õigusaktides.
(3) Valla ametiasutuste asutamise, selle tegevuse lõpetamise otsustab ning põhimääruse kinnitab ja teeb selles muudatusi volikogu.
(5) Vallavalitsuse asukoht on valla halduskeskuses.
§ 34. Valla ametiasutuse hallatavate asutuste moodustamine
§ 35. Külavanem
(1) ) Valla külad võivad valida omale küla koosolekul külavanema, kes ei kuulu valla ametiasutuse struktuuri.
(2) Volikogu võib võtta vastu külavanema statuudi, milles määratakse üksikasjalik külavanema valimise kord, kandidaadile esitatavad nõuded, õigused ja kohustused ning tasustamise alused. Külavanema volituste kestus ei ole piiratud volikogu volituste kestusega.
6. osa ARENGUKAVA, EELARVESTRATEEGIA JA VALLAEELARVE
§ 36. Arengukava üldised põhimõtted
(1) Alajõe valla arengukava on valla pika- ja lühiajalise arengu eesmärke määrav ja nende elluviimiseks tegevusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele.
§ 37. Eelarvestrateegia üldised põhimõtted
(1) Eelarvestrateegia koostatakse kooskõlas Alajõe valla arengukavaga eelseisva nelja aasta kohta
(2) Eelarvestrateegia on aluseks Alajõe valla eelarve koostamisel, kohustuste võtmisel ja investeeringuprojektide kavandamisel arengukavas sätestatud eesmärkide saavutamiseks.
3) ülevaade Alajõe valla majandusolukorrast, sealhulgas arvnäitajad, mis on vajalikud põhitegevuse tulemi ja netovõlakoormuse määra arvutamiseks;
4) Alajõe valla põhitegevuse tulem eelmisel aastal, jooksvaks aastaks prognoositud ja eelarvestrateegia perioodi igaks aastaks prognoositav põhitegevuse tulem;
5) Alajõe valla netovõlakoormus eelmisel aastal, jooksvaks aastaks prognoositud ja eelarvestrateegia perioodiks prognoositav netovõlakoormus;
§ 38. Arengukava ja eelarvestrateegia koostamise korraldamine
1) esitatud eelnõu peab lähtuvalt käesoleva põhimääruse § 19 lg 2 punktile 3 läbima kaks lugemist;
(2) Eelarvestrateegia võib koostada arengukava osana, st ühise arengukava dokumendina.
(3) Arengukava ja eelarvestrateegia ning nende menetlemise kohta koostatud volikogu ja volikogu komisjonide istungite protokollide avaldamise Alajõe valla veebilehel tagab vallakantselei.
§ 39. Vallaeelarve koostamise ja menetlemise üldpõhimõtted
(1) Alajõe valla eelarve koostatakse arengukava arvestades ja see koosneb valla ühe eelarveaasta põhitegevuse tuludest, põhitegevuse kuludest, investeerimistegevusest, finantseerimistegevusest ja likviidsete varade muutusest.
(3) Eelarve esitatakse ja kinnitatakse volikogu poolt käesoleva põhimääruse §s 40 toodud detailsuses.
1) selgitused ja põhjendused käesoleva põhimääruse §s 40 eelarve ülesehituses ja liigenduses kirjeldatud detailsuses eelmise aasta, jooksva aasta ning eelseisva eelarveaasta kohta;
4) ülevaade finantsdistsipliini tagamise meetmete rakendamise kavast või raske finantsolukorra ohu kõrvaldamise menetluse ajal saneerimiskavas eelseisvaks eelarveaastaks kavandatud tegevuste kohta (kui nimetatud kavad on kehtestatud);
(5) Eelarve eelnõu ja seletuskiri esitatakse volikogu komisjonidele seisukohtade ja ettepanekute esitamiseks. Muudatusettepanekud esitatakse kirjalikult volikogu kehtestatud tähtajaks enne eelarve teist lugemist. Eelarve eelnõu muutmise ettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Ettepaneku läbivaatamisel kuulatakse ära valitsuse arvamus. Valitsus ei pea arvestama neid muudatusettepanekuid, mis suurendavad eelarve kulude kogusummat ja millele pole näidatud katteallikaid.
(6) Eelarve eelnõu arutatakse vähemalt kahel volikogu istungil, kahel lugemisel. Lisaeelarve eelnõu arutatakse vähemalt ühel vallavolikogu istungil, ühel lugemisel. Vähemalt ühe vallavolikogu liikme nõudmisel arutatakse lisaeelarvet mitmel lugemisel.
(7) Eelarve koostamise, täitmise ja tegemata jäänud väljaminekute kavandamise korra kehtestab valitsus.
(8) Eelarve eelnõu koos seletuskirja ja menetlust käsitlevate protokollidega ning vastuvõetud eelarve avalikustab vallakantselei seaduses sätestatud tähtaegadel ja korras.
§ 40. Vallaeelarve ülesehitus ja liigendus
(1) Alajõe valla eelarve koosneb osadest ning koostatakse kassapõhiselt.
(5) Põhitegevuse valdkonnad esitatakse tegevusalade kaupa.
(6) Põhitegevuse eelarveosas jaotatakse lõikes 4 toodud valdkondade kulud majandusliku sisu järgi järgmisteks liikideks:
(7) Investeerimistegevuse eelarveosa jaotatakse majandusliku sisu järgi järgmisteks liikideks:
(8) Finantseerimistegevuse eelarveosa jaotatakse vähemalt järgmisteks liikideks:
1) laenude võtmine, kapitalirendi- ja faktooringukohustuste võtmine, võlakirjade emiteerimine ning kohustuste võtmine teenuste kontsessioonikokkulepete alusel (+);
(9) Likviidsete varade muutuse eelarveosa jaotatakse järgmisteks liikideks:
(10) Eelarves planeeritakse eraldi põhitegevuse kuluna reservfond ettenägematute väljaminekute tegemiseks. Valitsus eraldab reservfondist vahendeid sihtotstarbeliselt kooskõlas vallavolikogu kehtestatud reservfondi kasutamise korraga. Reservfondi täpse suuruse igaks eelarveaastaks määrab vallavolikogu eelarve vastuvõtmisel. Reservfondi kasutamise aruanne avalikustatakse valla veebilehel.
(11) Volikogu poolt vastuvõetud vallaeelarve liigendatakse detailsemalt valitsuse poolt.
§ 41. Eelarve muutmine
(2) Lisaeelarve menetletakse ja avalikustamine toimub käesoleva põhimääruse §s 39 vallaeelarve menetlemisele ja avalikustamisele ettenähtud korras.
§ 42. Finantsjuhtimise põhimõtted
§ 43. Valla õigusaktid
(3) Volikogu ja valitsuse õigusaktid kehtivad Alajõe valla haldusterritooriumil.
§ 44. Valla õigusaktide algatamine
(3) Volikogu võib teha valitsusele ülesandeks välja töötada valla õigusakti eelnõu.
(5) Valla õigusakti eelnõu peab:
1) olema kooskõlas kehtiva seadusandluse, käesoleva põhimääruse ja teiste Alajõe valla õigusaktidega;
2) olema vormistatud kirjalikku taasesitamist võimaldavas vormis, vastama eesti kirjakeele normile ning olema üheselt arusaadav;
6) sisaldama õigusakti jõustumise aega.
(6) Volikogu õigusakti eelnõule (vajaduse korral ka valitsuse õigusakti eelnõule) peavad olema lisatud seletuskiri või eelnõu põhistavad dokumendid ning eelnõu esitaja äranägemisel küsimust käsitlevate õigusaktide ärakirjad või väljavõtted nendest. Seletuskiri peab sisaldama:
(7) Valla õigusakti eelnõu ja seletuskiri peab olema allkirjastatud esitaja poolt. Seletuskirja ei lisata, kui õigusakti eelnõu sisu ja vastuvõtmise vajadus tuleneb õigusakti eelnõust endast või seadusest.
(8) Kui valla õigusakti eelnõu tuleb kooskõlastada seadusjärgselt või Alajõe valla õigusaktidega sätestatud korras, tagab kooskõlastamise vastavate isikutega eelnõu koostaja. Kooskõlastuseks loetakse pädeva isiku või tema esindaja allkirja ja selle andmise kuupäeva eelnõul. Eelnõu peab olema kooskõlastatud enne selle esitamist. Kooskõlastamiseks esitatud eelnõu tuleb viseerida või põhjendatult (eelnõu muutmise /täiendamise kohta) selle esitajale tagastada kolme tööpäeva jooksul.
(9) Valla õigusakti eelnõu ja sellele lisatud dokumendid peavad olema vormistatud vastavalt õigusaktidega kehtestatud vorminõuetele.
(10) Volikogu õigusaktide eelnõud koos juurdekuuluvate dokumentidega ning eelnõu kohta käivad täiendus- või muudatusettepanekud esitatakse vallakantseleisse, kes registreerib eelnõud koheselt. Volikogu esimees suunab eelnõud volikogu liikmetele, vajadusel volikogu komisjonidele, fraktsioonidele või lisab eelnõu volikogu istungi päevakorda.
(11) Kõik volikogu õigusaktide eelnõud (välja arvatud organisatsioonilised küsimused), mis pole esitatud valitsuse poolt, tuleb saata valitsusele seisukoha saamiseks.
(12) Istungieelse menetluse läbinud ja nõutavas korras ettevalmistatud volikogu õigusaktide eelnõudest koostab volikogu esimees volikogu istungi päevakorra projekti, määrates iga päevakorraküsimuse arutamiseks kavandatud aja, ettekandjad ja kaasettekandjad.
(13) Valitsuse õigusakti eelnõu esitatakse selle koostaja poolt vallasekretärile hiljemalt kaks tööpäeva enne istungi toimumist. Eelnõu hilisemal esitamisel ei võeta seda istungi päevakorda.
(14) Valitsuse õigusakti eelnõu, mida menetletakse valitsuse erakorralisel istungil, esitab selle koostaja vallasekretärile vahetult enne istungi toimumist.
(15) Vallasekretäril on õigus valitsuse ja volikogu õigusakti eelnõu, mis on esitatud valitsuse poolt heaks kiitmiseks, selle esitajale tagastada, kui:
(16) Käesoleva paragrahvi lõigetes 1 ja 2 nimetatud isikud (v.a vallaelanike) esitavad valla õigusaktide eelnõud elektroonilisel kujul dokumendihaldusprogrammi või elektronposti kaudu. Kooskõlastused esitatakse paberkandjal.
(17) Vallaelanike poolt esitatavad eelnõud esitatakse paberkandjal. Eelnõu allkirjastab selle koostaja, lisades eelnõu esitamise kuupäeva.
§ 45. Valla õigusaktide vastuvõtmine, avalikustamine ja jõustumine
(1) Valla õigusaktid võetakse vastu käesoleva põhimääruse paragrahvides 19 ja 30 sätestatud korras.
(2) Volikogu ja valitsuse määrused kuuluvad avalikustamisele. Määrused jõustuvad kolmandal päeval pärast nende avaldamist Riigi Teatajas, kui määruses ei ole sätestatud hilisemat tähtpäeva.
(3) Volikogu otsused jõustuvad teatavakstegemisest.
(4) Valitsuse korraldused jõustuvad teatavakstegemisest, kui korralduses eneses ei sätestata hilisemat tähtpäeva.
(5) Õigusaktide ärakirjad saadetakse viie tööpäeva jooksul pärast vastuvõtmist asjaosalistele. Ärakirjade kaaskirjad koostab eelnõu algataja ning ärakirja õigeaegse väljasaatmise eest vastutab vallakantselei.
(6) Volikogu õigusaktidele kirjutab alla volikogu esimees, tema puudumisel aseesimees.
(7) Valitsuse õigusaktidele kirjutab alla vallasekretär ja vallavanem, tema puudumisel tema asendaja.
(8) Valla õigusaktid vormistatakse vallakantselei poolt viie tööpäeva jooksul pärast istungit eelnõu esitaja poolt viseeritud eelnõu alusel.
(9) Avalikustamisele kuuluvad valla õigusaktid avalikustatakse eesti keeles ning need peavad vastama haldusdokumentidele kehtestatud nõuetele.
(10) Valla õigusaktid loetakse avalikustatuks nende väljapanemisega vallakantseleis ja Alajõe valla kodulehel.
(11) Valla õigusaktide vormistamist, süstematiseerimist, avalikustamist ning nende saatmist teistele asjaosalistele korraldab vallakantselei.
(12) Valla õigusakte säilitatakse vallavalitsuse arhiivis.
§ 46. Põhimääruse vastuvõtmine ja muutmine
(1) Tunnistatakse kehtetuks Alajõe Vallavolikogu 12. märtsi 2010. a määrus nr 3 „Alajõe valla põhimääruse uue redaktsiooni kinnitamine“.
(2) Tunnistatakse kehtetuks Alajõe Vallavolikogu 29. detsembri 2009. a määrus nr 4 „Alajõe Vallavolikogu eelarve- ja majanduskomisjoni põhimäärus“.
(3) Tunnistatakse kehtetuks Alajõe Vallavolikogu 29. detsembri 2009. a määrus nr 5 „Alajõe Vallavolikogu kultuurikomisjoni põhimäärus“.
(4) Tunnistatakse kehtetuks Alajõe Vallavolikogu 29. detsembri 2009. a määrus nr 6 „Alajõe Vallavolikogu ehitus- ja keskkonnakomisjoni põhimäärus“.
(5) Tunnistatakse kehtetuks Alajõe Vallavolikogu 29. detsembri 2009. a määrus nr 7 „Alajõe Vallavolikogu revisjonikomisjoni põhimäärus“.
(6) Tunnistatakse kehtetuks Alajõe Vallavolikogu 6. augusti 2009. a määrus nr 2 „Vallavanema statuudi kehtestamine“.
(7) Tunnistatakse kehtetuks Alajõe Vallavolikogu 29. aprill 2010 nr 5 „Alajõe Vallavalitsuse komisjonide moodustamise kord ja tasustamise alused“.
§ 48. Põhimääruse jõustumine

References: § 7

§ 11

§ 12

§ 13

§ 14

§ 15

§ 16

§ 17

§ 19

§ 20

§ 21

§ 22

§ 24

§ 25

§ 28

§ 29

§ 30

§ 31

§ 32

§ 33

§ 34

§ 35

§ 36

§ 37

§ 38

§ 39

§ 40

§ 41

§ 42

§ 43

§ 44

§ 45

§ 46

§ 48

§ 7
 § 8

§ 11
 § 8

§ 12

§ 13

§ 14

§ 15

§ 16

§ 17

§ 19

§ 20

§ 21

§ 22
 § 8

§ 24

§ 25

§ 28

§ 29

§ 30

§ 31

§ 32
 § 12

§ 33

§ 34

§ 35

§ 36

§ 37

§ 38
 § 19

§ 39

§ 40

§ 41

§ 42

§ 43

§ 44

§ 45

§ 46

§ 48